meaning of Kaduna in Hausa | Hausa Dictionary | English Hausa Dictionary
Definition of Kaduna in Hausa
wata jiha dake arewa maso yammacin Naijeriya da ake yiwa laƙabi da 'Center of learning' (wato cibiyar koyo) wacce turawan Mulkin mallaka suka ƙirƙiro da ita a shekara ta alif ɗari tara da goma sha uku (1913), sannan ta zamanto cibiyar arewa a shekara ta alif ɗari tara da goma sha bakwai (1917).
Example of Kaduna in a sentence
Kalmar 'Kaduna' kalmar Hausa ce wacce take nufin 'Kadu na' (an fitad da kalmar daga cikin kalmar 'Kada') kuma jagoran turawan mulkin mallaka shine ya raɗa wa wannan garin wanga suna. Bayan sun koma da cibiyar arewa zuwa Kaduna daga garin Zungeru a shekara ta alif ɗari tara da goma sha shida (1916). Wanda aka fara tun a shekara ta alif ɗari tara da goma sha biyu (1912), kuma aka kammala a shekara ta alif ɗari tara da goma sha takwas (1918).
Jihar Kaduna tana da yawan jama'an da aka ƙiyasta sun kai miliyan bakwai, a bisa ƙidayan shekara ta dubu biyu da shida. Wanda hakan yasa ta zamanto jiha ta uku mafi yawan jama'a a Naijeriya, bayan jihar Kano da Jihar Lagos.